Súradnice: 47°59′S 17°11′V﻿ / ﻿47,983°S 17,183°V﻿ / 47.983; 17.183

**Rajka** (nem. *Ragendorf*, chorv. *Rakindrof*) je obec v Maďarsku, v bezprostrednej blízkosti Bratislavy, asi 2 kilometre od mestskej časti Čunovo, 5 kilometrov od mestskej časti Rusovce, 2,5 kilometra od dedinky Bezenye a 4 kilometre od rakúskej obce Deutsch Jahrndorf.

Rajka má cca 6 500 obyvateľov, žijú tu Maďari, Nemci, Chorváti, Česi, Slováci. V súčasnosti žije v Rajke okolo 4725 (údaj k 1. 5. 2021) slovensky hovoriacich ľudí, väčšina z nich neovláda maďarský jazyk. 

Obec je so Slovenskom spojená tromi hraničnými priechodmi, ktoré všetky ústia do Bratislavy (jeden diaľničný, jeden po ceste prvej triedy a jeden po vedľajšej ceste). Verejnú hromadnú dopravu do Bratislavy zabezpečuje vlaková linka , ktorú prevádzkuje Železničná spoločnosť Slovensko, a. s. v spolupráci s maďarskou GYSEV.

Rajka leží na železničnej trati 132 pôvodne spájajúcej Bratislavu a Szombathely, vybudovanej v posledných rokoch 19. storočia. Význam trate začal upadať po rozdelení Uhorska a pričlenení Bratislavy k Československu. Na začiatku 21. storočia cez Rajku stále jazdili vybrané medzištátne vlaky spájajúce Bratislavu s Budapešťou, regionálne vlaky z Bratislavy do Győru, rovnako ako sezónny vlak do Splitu. Ku dňu 12. 12. 2010 bol zrušený posledný cezhraničný spoj: pár nočných rýchlikov 470/471 Amicus medzi Prahou a Budapešťou. Spoje zo Slovenska boli skrátené do stanice Bratislava-Petržalka, spoje z Maďarska boli ukončené v stanici Rajka. Cestovný poriadok na rok 2012 priniesol ďalšie obmedzenia na slovenskej časti trate, všetky osobné vlaky boli ukončené už v stanici Bratislava-Nové Mesto. Úsek medzi stanicami Bratislava-Nové Mesto a Rajka si v súčasnosti zachováva význam iba pre občasnú nákladnú dopravu. Od decembra 2017 opäť premáva osobný vlak z Petržalky do Hegyeshalomu s možnosťou prestupu na Győr a Budapešť, respektíve Szombathely. Cez Rajku vedie diaľnična cesta M15 Pozsony- Bratislava/ Hegyeshalom ktorá sa pripája na M1, ktorá vedie do z Bécs do Budapešti, Győru a Szombathelye.

Demografia
----------

### Národnostné zloženie

zdroj: ksh.hu

Sčítanie 2011 (národnosť v %):

| Počet obyvateľov: 2550
 |
| --- |
|  |  |  |  |  |
| maďarská |    | 54,10 % |
| slovenská |    | 19,40 % |
| nemecká |    | 10,30 % |
| chorvátska |    | 0,76 % |
| rumunská |    | 0,18 % |
| slovinská |    | 0,11 % |
| srbská |    | 0,11 % |
| poľská |    | 0,07 % |
| grécka |    | 0,04 % |
| rusínska |    | 0,04 % |
| nezistená |    | 14,90 % |
|  |

### Náboženské zloženie

zdroj: ksh.hu

Sčítanie 2011 (vierovyznanie v %):

| Počet obyvateľov: 2550
 |
| --- |
|  |  |  |  |  |
| Rímskokatolícka cirkev |    | 49,53 % |
| Evanjelická cirkev augsburského vyznania |    | 2,86 % |
| Reformovaná kresťanská cirkev |    | 1,99 % |
| Bratská jednota baptistov  |    | 0,29 % |
| Gréckokatolícka cirkev |    | 0,18 % |
| Náboženská spoločnosť Jehovovi svedkovia |    | 0,04 % |
| Budhizmus |    | 0,04 % |
| bez vyznania |    | 11,86 % |
| nezistené |    | 32,92 % |
|  |

Referencie
----------

1. ↑
2. ↑
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Rajka (Maďarsko)**

Externé odkazy
--------------

* Internetová stránka obecného úradu v Rajke
* Susedský portál pre Slovákov žijúcich v pohraničí a v okolí obce Rajka
* Komunitný portál pre Slovákov žijúcich za hranicami a v okolí obce Rajka

| * z
* d
* u
Mosonmagyaróvársky obvod |
| --- |
| Mestá | 
* **Mosonmagyaróvár**
* Jánossomorja

 |
| Obce | 
* Ásványráró
* Bezenye
* Darnózseli
* Dunakiliti
* Dunaremete
* Dunasziget
* Feketeerdő
* Halászi
* Hédervár
* Hegyeshalom
* Károlyháza
* Kimle
* Kisbodak
* Lébény
* Levél
* Lipót
* Máriakálnok
* Mecsér
* Mosonszentmiklós
* Mosonszolnok
* Mosonudvar
* Püski
* Rajka
* Újrónafő
* Várbalog

 |